CELEX: 22017D1895
Language: lv
Date: 2016-03-18 00:00:00
Title: EEZ Apvienotās komitejas Lēmums Nr. 65/2016 (2016. gada 18. marts), ar ko groza EEZ līguma 47. protokolu (par tehnisko šķēršļu likvidēšanu vīna tirdzniecībā) [2017/1895]

19.10.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 270/36
               
            EEZ APVIENOTĀS KOMITEJAS LĒMUMS
      Nr. 65/2016
      (2016. gada 18. marts),
      ar ko groza EEZ līguma 47. protokolu (par tehnisko šķēršļu likvidēšanu vīna tirdzniecībā) [2017/1895]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Komisijas Īstenošanas regula (ES) Nr. 1271/2014 (2014. gada 28. novembris), ar ko atļauj palielināt vīna stiprināšanas robežvērtības tādam vīnam, kas ražots, izmantojot dažos vīnogu audzēšanas reģionos vai to daļās no noteiktām vīnogulāju šķirnēm 2014. gadā ievāktās vīnogas (1).
               
            
                  (2)
               
               
                  Šis lēmums attiecas uz tiesību aktiem par vīnu. Tiesību akti par vīnu neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir norādīts EEZ līguma 47. protokola ievada septītajā daļā. Tādēļ šis lēmums nav piemērojams Lihtenšteinai.
               
            
                  (3)
               
               
                  Tādēļ attiecīgi būtu jāgroza EEZ līguma 47. protokols,
               
            IR PIEŅĒMUSI ŠO LĒMUMU.
      1. pants
      EEZ līguma 47. protokola 1. papildinājumā pēc 13. punkta (Komisijas Īstenošanas regula (ES) Nr. 172/2013) pievieno šādu punktu:
      
         
                     “14.
                  
                  
                     
                        32014 R 1271: Komisijas Īstenošanas regula (ES) Nr. 1271/2014 (2014. gada 28. novembris), ar ko atļauj palielināt vīna stiprināšanas robežvērtības tādam vīnam, kas ražots, izmantojot dažos vīnogu audzēšanas reģionos vai to daļās no noteiktām vīnogulāju šķirnēm 2014. gadā ievāktās vīnogas (OV L 344, 29.11.2014., 10. lpp.).”
                  
               
      2. pants
      Īstenošanas regulas (ES) Nr. 1271/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2016. gada 19. martā, ja ir iesniegti visi paziņojumi saskaņā ar EEZ līguma 103. panta 1. punktu (*1).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2016. gada 18. martā
         
            
               EEZ Apvienotās komitejas vārdā –
            
            
               priekšsēdētājs
            
            Claude MAERTEN
         
      
      
         (1)  OV L 344, 29.11.2014., 10. lpp.
      
      
         (*1)  Konstitucionālās prasības nav norādītas.